Ibor

Ibor (en castellano Ibort; en SLA probablement Ivort) ye un lugar d'a provincia de Uesca situato en o municipio de Samianigo, en a comarca de l'Alto Galligo.

Se troba en una chicota val d'a marguin dreita d'o Galligo, fa tiempos que fue albandonato pero a la fin d'o sieglo XV teneba 4 fuegos y a meyatos d'o sieglo XIX encara teneba 6 fuegos y 36 habitants.

 Toponimia 
Se documentan as formas medievals Iuort, Iuorte, Ivorte, Isvor, Hiuort o Ybort.

 Historia 
En o sieglo XVI s'albandonó lo primitvo lugar d'Ibor en haber-ie problemas d'estabilidat d'o suelo en tresladando-se amán, en l'actual ubicación suya.

 Demografía 

 Molimentos 
A Ilesia de Sant Lorient d'Ibor, una ilesia d'o sieglo XVIII adedicada a Sant Lorient, que ye la ilesia parroquial d'o lugar. Parroquias del Arciprestazgo de Sabiñánigo en o sitio web d'a Diocesi de Chaca. Ye un edificio en piedra picada con nomás que una sola nau dividida en cuatre trampos, con planta rectangular con cabecera recta, con una torre adosada en planta cuadrada y con un portico moderno en a dentrada suya. Iglesia de San Lorenzo de Ibort en o sitio web d'o Sistema de Información del Patrimonio Cultural Aragonés. La ilesia se construyió en aprofeitando las runas de l'antiguo lugar albandonau mientres lo sieglo XVI, amán de l'actual suyo emplazamiento, y poseye una torre adosada con planta cuadrada. No se conserva l'antiga frontera suya, tresladada en os anyos 1960 enta la pardina de Larbesa.

Pueden veyer-sen muestras d'arquitectura popular en as finestras d'as casas y bella chaminera tronconica que encara no s'ha esvoldregato. A mayor parti d'as casas teneban antimás os suyo propio pozo y o suyo furno, destacando lo pozo de casa Puente con un curioso forato en o teito que le fa pareixer una chaminera. A estructura d'as carreras ye prou irregular y bi ha a-saber-los pasadizos entre unas y atras.

As bordas son en a parti norte d'o lugar. Bi'n ha una d'a fin d'o sieglo XVIII.

 Referencias 

Categoría:Lugars de Samianigo
Categoría:Lugars d'a provincia de Uesca
Categoría:Localidaz d'a diocesi de Chaca en l'Alto Galligo